ПРОТОКОЛ № 8 от 03.10.2023 г.

Днес, 03.10.2023 г. в гр. Стамболийски, в помещение находящо се на ул. Ж. Макгахан № 2 се проведе заседание на Общинска избирателна комисия община Стамболийски.

Заседанието се откри в 18:00 часа от Председателя на комисията Янко Радунчев. Присъстват 10 членове на ОИК, комисията е в непълен състав и има кворум за провеждане на заседанието.

 В началото на заседанието г-н Янко Радунчев предложи да бъде избран протоколчик на заседанията на комисията. Даде се възможност за предложения. Постъпи предложение за такъв да бъде определен Магдалена Ясенова Халваджиева. Поради липса на други предложения се пристъпи към гласуване на постъпилото предложение.

|  |  |  |
| --- | --- | --- |
| ***№*** | ***Членове на ОИК*** | ***Гласуване*** |
| 1. | Янко Христов Радунчев | ЗА |
| 2. | Васил Цветанов Стефанов | ЗА |
| 3. | Магдалена Ясенова Халваджиева  | ЗА |
| 4. | Ферад Есад Мурад | ЗА |
| 5. | Александър Стоилов Стоев | ЗА |
| 6. | Росица Ангелова Гавазова | ЗА |
| 7. | Светослав Димитров Мичев | ЗА |
| 8. | Никола Панайотов Панайотов | ЗА |
| 9. | Мария Христова Хазурова  | ЗА |
| 10. | Невена Валентинова Митева  | ЗА |
| 11. | Стоянка Георгиева Кузманова  | ОТСЪСТВА |

Гласували:

ЗА – 10 гласа

ПРОТИВ –0 гласа

ОСОБЕНО МНЕНИЕ – 0 членове

 За протоколчик на заседанията на комисията с единодушие от присъстващите членове на Общинска избирателна комисия община Стамболийски се избра Магдалена Ясенова Халваджиева.

**Заседанието се проведе при следния дневен ред:**

|  |  |  |
| --- | --- | --- |
| ***№*** | ***Проект за дневен ред*** | ***Член на ОИК******докладчик*** |
| 1.  | Проект на решение относно Заличаване на регистрирани кандидати за кмет на кметство с. Ново село и с.Триводици за участие в изборите за общински съветници и за кметове на 29 октомври 2023 г. в община Стамболийски предложени от партия Възраждане. | Янко Радунчев |
| 2. | Проект на решение относно Одобряване на графичния файл с образец на бюлетина за кандидати за Кмет на Община Стамболийски, кандидати за общински съветници и кметове на кметства: с. Ново село, с. Куртово конаре, с. Триводици и с. Йоаким Груево на Община Стамболийски, както и начина за изписване на имената на партиите, коалициите и местните коалиции, регистрирани за участие в изборите за общински съветници и за кметове на 29 октомври 2023 г. в община Стамболийски. | Янко Радунчев |
| 3. | Разни | Янко Радунчев |

След проведените обсъждания и разисквания на проекта за дневен ред, той беше подложен на гласуване:

|  |  |  |
| --- | --- | --- |
| ***№*** | ***Членове на ОИК*** | ***Гласуване*** |
| 1. | Янко Христов Радунчев | ЗА |
| 2. | Васил Цветанов Стефанов | ПРОТИВ |
| 3. | Магдалена Ясенова Халваджиева  | ЗА |
| 4. | Ферад Есад Мурад | ЗА |
| 5. | Александър Стоилов Стоев | ПРОТИВ |
| 6. | Росица Ангелова Гавазова | ЗА |
| 7. | Светослав Димитров Мичев | ЗА |
| 8. | Никола Панайотов Панайотов | ЗА |
| 9. | Мария Христова Хазурова  | ЗА |
| 10. | Невена Валентинова Митева  | ПРОТИВ |
| 11. | Стоянка Георгиева Кузманова  | ОТСЪСТВА |

Гласували:

ЗА – 7 гласа

ПРОТИВ – 3 гласа

ОСОБЕНО МНЕНИЕ – 0 членове

Дневният ред се прие с мнозинство от присъстващите членове на Общинска избирателна комисия община Стамболийски.

**По т. 1 от дневния ред:**

Председателят на комисията Янко Радунчев, докладва Проект на решение:

**РЕШЕНИЕ**
№ 76 -МИ
Град Стамболийски, 03.10.2023 г.

ОТНОСНО: Заличаване на регистрирани кандидати за кмет на кметство с. Ново село и с. Триводици за участие в изборите за общински съветници и за кметове на 29 октомври 2023 г. в община Стамболийски, предложени от партия ВЪЗРАЖДАНЕ.

В Общинска избирателна комисия Стамболийски е постъпило предложение с вх. № 1 от 25.09.2023 год., в 9,05 часа, във Входящия регистър за кандидатите за кметове на кметства, от партия ВЪЗРАЖДАНЕ, представлявана от Костадин Тодоров Костадинов, чрез Стоян Николов Таслаков- упълномощен представител, с искане за регистриране на кандидат за участие в изборите за кмет на кметство Куртово Конаре, кметство Йоаким Груево, кметство Ново село и кметство Триводици в община Стамболийски, при провеждане на изборите за общински съветници и за кметове на 29 октомври 2023 г.

Партия ВЪЗРАЖДАНЕ е регистрирана за участие в изборите за общински съветници и за кметове на 29 октомври 2023 г. в община Стамболийски, с Решение № 23-МИ от 11.09.2023 г. на Общинска избирателна комисия Стамболийски

С Решение № 55-МИ от 25.09.2023 г. Общинска избирателна комисия Стамболийски ги е регистрирала кандидати за кметове на кметства на територията на Община Стамболийски.

В ОИК Стамболийски е постъпило писмо с изх.№ МИ-15-495 /28.09.2023  г. по описа на ЦИК, с което ЦИК уведомява, че е получен резултата от извършената проверка от ГД „ГРАО“ в МРРБ в изпълнение на решение №  2122-МИ от 29.08.2023 г. и решение № 2460 -МИ/18.09.2023 г. на ЦИК. Към писмото е приложен списък на кандидатите, регистрирани с решения на ОИК Стамболийски, за които е установено, че не отговарят на условията по т.1 от решение № 2122 -МИ/ 29.08.2023 г. на ЦИК.

След преглед на така постъпилото писмо от ЦИК с приложения към него списък, ОИК – Стамболийски установи, че кандидатите  за избиране на кмет на кметство Мария Николаева Армазова с ЕГН \*\*\*\*\*\*\*\*\*\* регистрирана за кандидат за кмет на с. Ново село. и Емил Тенчев Милошев с ЕГН \*\*\*\*\*\*\*\*\*\* регистриран за кандидат за кмет на с. Триводици от партия ВЪЗРАЖДАНЕ при произвеждане на изборите за общински съветници и за кметове на 29 октомври 2023 г. са без настоящ адрес, съответно в  с.Ново село и с.Триводици, Община Стамболийски.

Съгласно чл.397, ал.1 от ИК право да бъдат избирани за общински съветници и кметове имат българските граждани, които са навършили 18 години към изборния ден включително, не са поставени под запрещение, не изтърпяват наказание лишаване от свобода и са живели най-малко през последните 6 месеца в съответното населено място. Според разпоредбата на §1., т.5 от ДР на ИК  "Живял най-малко през последните 6 месеца в съответното населено място" по смисъла на чл. 397 е:

а) български гражданин, който има адресна регистрация по постоянен и настоящ адрес на територията на съответната община или кметство;

б) български гражданин, който има постоянен и настоящ адрес в различни общини или кметства на територията на Република България;

в) гражданин на друга държава – членка на Европейския съюз, който има адрес на пребиваване на територията на съответната община или кметство, към дата 6 месеца преди датата на произвеждане на изборите.“

С писмо изх.№ 66 от 03.10.2023 г. е изискана справка от „ГРАО“ при Община Стамболийски за постоянен и настоящ адрес на лицата съгласно ИК, от които да е видно дали те са живели най-малко през последните 6 месеца в съответното населено място считано от преди 28 април 2023 г.

В ОИК Стамболийски беше получен отговор с вх.№ 70 от 03.10.2023 г., от които е видно, че:

* Мария Николаева Армазова с ЕГН \*\*\*\*\*\*\*\*\*\* според Удостоверение за постоянен адрес изх.№ 1500 от 03.10.2023 г. има постоянен адрес в град Стамболийски, ул.“Заводска“ № 6, вх.А, ет.2, ап.7 от дата 23.03.2000 г. и според Удостоверение за настоящ адрес № 1501 от 03.10.2023 г. има настоящ адрес в град София, ул.“Хан Кардам“ № 22 от 29.07.1998 г,
* Емил Тенчев Милошев с ЕГН \*\*\*\*\*\*\*\*\*\* според Удостоверение за постоянен адрес изх.№ 1502 от 03.10.2023 г. има постоянен адрес в град Стамболийски, ул.“Райко Даскалов“ № 4 от дата 14.04.2000 г. и според Удостоверение за настоящ адрес № 1503 от 03.10.2023 г. има настоящ адрес в град Стамболийски, ул.“Райко Даскалов“ № 4 от дата 01.01.1980 г.

И за двете лица не се установи да имат постоянен или настоящ адрес в населените места където са кандидати за кмет: за Мария Николаева Армазова в с.Ново село и за Емил Тенчев Милошев в с.Триводици, Община Стамболийски.

Предвид установеното несъответствие с изискванията на закона за „уседналост“, а именно, че лицата  Мария Николаева Армазова с ЕГН \*\*\*\*\*\*\*\*\*\* и Емил Тенчев Милошев с ЕГН \*\*\*\*\*\*\*\*\*\* нямат съответния постоянен или настоящ адрес на територията на с.Ново село и с.Триводици, община Стамболийски, Р.България, то следва регистрацията им като кандидати за избиране на кмет на кметство съответно с.Ново село и с.Триводици в община Стамболийски от партия ВЪЗРАЖДАНЕ да бъде заличена.

С оглед на горепосоченото и на основание чл.87, ал.1, т.15 и чл. 397, ал. 1 от Изборния кодекс и Решение № 2122-МИ от 29.08.2023 г. и решение № 2460-МИ от 18.09.2023 г.  на ЦИК и писмо с изх.№ МИ-15-495 от 28.09.2023 г. по описа на ЦИК, Общинска избирателна комисия Стамболийски

**Р Е Ш И:**

1. **Заличава регистрацията на:**

Мария Николаева Армазова с ЕГН \*\*\*\*\*\*\*\*\*\* регистрирана за кандидат за кмет на с. Ново село.

Емил Тенчев Милошев с ЕГН \*\*\*\*\*\*\*\*\*\* регистриран за кандидат за кмет на с. Триводици

 2. Анулира издадените на заличените кандидати удостоверения.

Настоящото решение подлежи на оспорване пред Централната избирателна комисия в срок до три дни от обявяването му.

След проведените обсъждания и разисквания и поради липса на постъпили предложения за допълнение и/или изменение на проекта за решение беше подложен на гласуване:

|  |  |  |
| --- | --- | --- |
| ***№*** | ***Членове на ОИК*** | ***Гласуване*** |
| 1. | Янко Христов Радунчев | ЗА |
| 2. | Васил Цветанов Стефанов | ПРОТИВ |
| 3. | Магдалена Ясенова Халваджиева  | ЗА |
| 4. | Ферад Есад Мурад | ЗА |
| 5. | Александър Стоилов Стоев | ПРОТИВ |
| 6. | Росица Ангелова Гавазова | ЗА |
| 7. | Светослав Димитров Мичев | ЗА |
| 8. | Никола Панайотов Панайотов | ПРОТИВ |
| 9. | Мария Христова Хазурова  | ЗА |
| 10. | Невена Валентинова Митева  | ПРОТИВ |
| 11. | Стоянка Георгиева Кузманова  | ОТСЪСТВА |

Гласували:

ЗА – 6 гласа

ПРОТИВ – 4 гласа

ОСОБЕНО МНЕНИЕ – 0 членове

Комисията не постигна съгласие по предложеният проект за решение и е налице е решение за отхвърляне на проекта за решение по смисъла на чл.85 ал.4 от ИК поради непостигнато мнозинство от две трети от присъствалите членове на комисията. „ЗА“ 6 члена – Янко Радунчев, Ферад Мурад, Росица Гавазова, Светослав Мичев, Магдалена Халваджиева, Мария Хазурова, „ПРОТИВ“ 4 члена – Васил Стефанов, , Александър Стоев, Никола Панайотов, Невена Митева.

 След гласуването, Ферад Мурад направи предложение към комисията за прегласуване на отхвърленото решение, мотивирайки се с инструкция на ЦИК с изх. № МИ-15-511/29.09.2023 г. и във връзка с изпълнение на Решение №1979-МИ от 18 август 2023 г. на Централната избирателна комисия и дадения срок до 03.10.2023 г. за одобряване на графичния файл на бюлетините по видове избори.

 Комисията прие предложението на г-н Мурад и пристъпи към прегласуване на РЕШЕНИЕ № 76 -МИ/03.10.2023 г.

|  |  |  |
| --- | --- | --- |
| ***№*** | ***Членове на ОИК*** | ***Гласуване*** |
| 1. | Янко Христов Радунчев | ЗА |
| 2. | Васил Цветанов Стефанов | ПРОТИВ |
| 3. | Магдалена Ясенова Халваджиева  | ЗА |
| 4. | Ферад Есад Мурад | ЗА |
| 5. | Александър Стоилов Стоев | ЗА |
| 6. | Росица Ангелова Гавазова | ЗА |
| 7. | Светослав Димитров Мичев | ЗА |
| 8. | Никола Панайотов Панайотов | ЗА |
| 9. | Мария Христова Хазурова  | ЗА |
| 10. | Невена Валентинова Митева  | ПРОТИВ |
| 11. | Стоянка Георгиева Кузманова  | ОТСЪСТВА |

Гласували:

ЗА – 8 гласа

ПРОТИВ – 2 гласа

ОСОБЕНО МНЕНИЕ – 0 членове

Решението се прие с мнозинство от присъстващите членове на Общинска избирателна комисия община Стамболийски.

**По т. 2 от дневния ред:**

Председателят на комисията Янко Радунчев, докладва Проект на решение:

**РЕШЕНИЕ**
№ 77 -МИ
Град Стамболийски, 03.10.2023 г.

ОТНОСНО: Одобряване на графичния файл с образец на бюлетина за кандидати за Кмет на Община Стамболийски, кандидати за общински съветници и кметове на кметства: с. Ново село, с. Куртово Конаре, с. Триводици и с. Йоаким Груево на Община Стамболийски, както и начина за изписване на имената на партиите, коалициите и местните коалиции, регистрирани за участие в изборите за общински съветници и за кметове на 29 октомври 2023 г. в община Стамболийски.

Като взе предвид указанията на Централната Избирателна комисия, дадени с Решение № 1979-МИ от 18.08.2023 г. за осъществяване на контрол при отпечатването на хартиените бюлетини при произвеждане на изборите за общински съветници и за кметове на 29 октомври 2023 година, както и писмо от ЦИК с изх. № МИ-15-511/29.09.2023 г., Общинска избирателна комисия Стамболийски следва не по-късно от 03 октомври 2023 година включително, да одобри чрез електронен подпис, издаден на ОИК Стамболийски, графичния файл с образец на бюлетината за всеки вид избор в община Стамболийски, като всеки отделен образец се разпечатва и върху него се подписват присъстващите членове и изписват трите си имена саморъчно. Задължително се отбелязват датата и часът на одобряването на образеца на бюлетината.  Тиража на бюлетините е одобрен с Решение № 74-МИ от 02.10.2023 г. на Общинска избирателна комисия Стамболийски.

Със свое Решение № № 77-МИ от 02.10.2023 г., Общинска избирателна комисия Стамболийски е заличила регистрацията на регистрирани кандидати за кмет на кметство с. Ново село и с. Триводици за участие в изборите за общински съветници и за кметове на 29 октомври 2023 г. в община Стамболийски, предложени от партия Възраждане.

На основание чл. 87, ал. 1, т. 9 от Изборния кодекс и във връзка с Решение № 1979-МИ от 18.08.2023 г. на ЦИК и Решение № № 76-МИ от 03.10.2023 г. на Общинска избирателна комисия Стамболийски, Общинска избирателна комисия Стамболийски,

**Р Е Ш И:**

1. **Утвърждава 4 (четири) броя образци на бюлетини**: за общински съветници, за кмет на община и за кметове на кметства на територията на Община Стамболийски в изборите за общински съветници и за кметове на 29 октомври 2023 г., приложени към настоящото решение и представляващи неразделна част от него, както следва:

*Приложение № 1*. Образец на бюлетина за общински съветници в община Стамболийски;

*Приложение № 2.*Образец на бюлетина за кмет на община Стамболийски;

*Приложение № 3.* Образци на бюлетини за кметове на кметства в община Стамболийски, както следва:

Бюлетина за кмет на кметство Куртово Конаре;

Бюлетина за кмет на кметство Йоаким Груево;

1. **Не утвърждава** **2 (два) броя образци на бюлетини** за кметове на кметства, както следва:

Бюлетина за кмет на кметство Ново село;

Бюлетина за кмет на кметство Триводици;

1. Одобрените образци, съдържащи имената и подписите на присъстващите членове на Общинска избирателна комисия Стамболийски да се приложат към Протокол № 8 от 03.10.2023 г. от заседанието, като неразделна част.
2. Образците на одобрените бюлетини да бъдат публикувани на сайта на Общинска избирателна комисия Стамболийски след нарочно решение от ЦИК.

Настоящото решение подлежи на оспорване пред Централната избирателна комисия в срок до три дни от обявяването му.

След проведените обсъждания и разисквания и поради липса на постъпили предложения за допълнение и/или изменение на проекта за решение беше подложен на гласуване:

|  |  |  |
| --- | --- | --- |
| ***№*** | ***Членове на ОИК*** | ***Гласуване*** |
| 1. | Янко Христов Радунчев | ЗА |
| 2. | Васил Цветанов Стефанов | ЗА |
| 3. | Магдалена Ясенова Халваджиева  | ЗА |
| 4. | Ферад Есад Мурад | ЗА |
| 5. | Александър Стоилов Стоев | ЗА |
| 6. | Росица Ангелова Гавазова | ЗА |
| 7. | Светослав Димитров Мичев | ЗА |
| 8. | Никола Панайотов Панайотов | ЗА |
| 9. | Мария Христова Хазурова  | ЗА |
| 10. | Невена Валентинова Митева  | ЗА |
| 11. | Стоянка Георгиева Кузманова  | ОТСЪСТВА |

Гласували:

ЗА – 10 гласа

ПРОТИВ – 0 гласа

ОСОБЕНО МНЕНИЕ – 0 членове

Решението се прие с единодушие от присъстващите членове на Общинска избирателна комисия община Стамболийски.

**По т. 3 от дневния ред** **„Разни“** се обсъдиха технически и организационни въпроси, свързани с работата и дейността на комисията.

 Поради изчерпване на дневния ред заседанието бе закрито от Председателя на комисията в 19,00ч.

 *\*****Присъствен списък от 03.10.2023г.*** *и* ***Списък с поименно гласуване от 03.10.2023г****. е неразделна част от настоящия Протокол.*

ПРЕДСЕДАТЕЛ: /П/

Янко Христов Радунчев

ЗАМ-ПРЕДСЕДАТЕЛ:/П/

Александър Стоилов Стоев

ПРОТОКОЛЧИК:/П/

Магдалена Ясенова Халваджиева